

POLARPOSTEN

april 2024

Kære Polarstjerner

Foråret har været lidt længe om at titte frem, og grunden er rigtig dejlig mudret efter al den regn😊 Vi håber, det snart tørrer op, så man kan være til spejder, uden at tage et kilo mudder med hjem!

I marts har vi desværre måttet sige **farvel til Lise,** der har været **gruppeleder** sammen med Gitte det sidste års tid. Arbejdet fyldte desværre for meget, men Lise er heldigvis stadig i bestyrelsen, så vi har glæde af hendes erfaring og indsigt. TAK for tørnen Lise, vi håber vi får dig endnu mere med i folden igen på et tidspunkt (en gang spejder, altid pyroman!)

Nu vi er ved gruppeledere: Gitte har stadig planer om at **ringe rundt til alle forældre** i fam. spejd, mikro, mini og junior for at høre jeres input, og for at høre, om I vil deltage i diverse patruljer / opgaver

* Vedligehold (PL= Søren)
* Fællesarrangementer (PL=Gitte)
* Voksenpatrulje
* **Juniorleder sammen med Rasmus og Georg VIGTIGT**
* ”ekspert” i et møde i en eller flere af grenene (noget DU brænder for/ har god forstand på)
* Rengøring
* Hvad du selv kan komme i tanke om

Gitte når nok ikke at ringe til alle i april, men I er MEGET velkomne til at smide mig en mail – det gælder også tropsforældre, der kunne lokkes til at gøre en indsats for gruppen. Vi skal gøre hvad vi kan, for at alle indsatser bliver blandet med hygge, og kan i hvert tilfælde LOVE at alle indsatser bliver værdsat, ikke mindst af jeres spejdere.

TURE

Troppen var på **Påskehike** (sjovt nok i Påsken!), og var med rygsækken på nakken både i kunstsheltere i Tarup-Davinde, Drømmestrup forsamlingshus og Fangel Kirke, hvor der var radio-rævejagt. Det er skønt at se, at et godt gammeldags kort stadig kan bruges af spejdere! Godt, at spejderne fik trænet gang med rygsæk inden sommerens tur til Kandersteg😊

Spejderne er en del på egen hånd på Påskehiken, og det nyder de! Begge patruljer har således også haft ”**kolleuge”** i hytten, hvor de har sovet spist, købt ind, gamet, lavet lektier (????), gået i skole og til andre fritidsinteresser i / fra hytten, og uden deltagelse af ledere. De yngre grene kan godt glæde sig- og internettet er blevet opgraderet, så de ikke løber tør for data!

 

 

 

**Juniorerne har været på tur første weekend** i april – vi glæder os til billeder mm i næste Polarpost! Turen gik til Øghaven/ Heshøj, hvor de nye sheltere skulle afprøves.

Kommende arrangementer:

Vi mødes til **Sct. Georgsdag 24/4 kl. 17-19**. Både forældre og søskende er inviteret, så husk at tilmelde her: [Skt. Georgsdag 17-19 | Medlemsservice (dds.dk)](https://medlem.dds.dk/event/id/53293/register).

Dette gælder også de juniorer, der normalt har møde denne dag😊 Det ”plejer” at være solskin, så nyd denne traditionsrige dag med fokus på spejderloven sammen med os!

19.-21 april skal nogle af lederne på **uddannelsesmarked** på Stevninghus. Vi glæder os til at komme hjem med gode ideer og rygsækken fuld af nye spejderminder.

**Vi hejser flaget og siger TILLYKKE til**

Felix 16 år 12. april

Elg 8 år 15. april

Josefine 5 år 15. april

Slange 12 år 19. april

Günther 19 år 20. april

Felix 5 år 23. april

Puma 9 år 24. april

Augusta 9 år 28. april